7. 12. 88 Επίσημη Εφημερίδα των Ευρωπαϊκών Κοινοτήτων Αριθ. C 312/7 
Πρόταση κανονισμού (ΕΟΚ) του Συμβουλίου σχετικά με διατάξεις εφαρμογής του κανονισμού (ΕΟΚ) 
αριθ. ... σε ό,τι αφορά τη δράση ανάπτυξης και την αξιοποίηση των δασών στις αγροτικές περιοχές 
της Κοινότητας 
COM(88) 255 τελικό 
(Υποβληθείσα από την Επιτροπή στις 28 Σεπτεμβρίου 1988) 
(88/C 312/07) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι το άρθρο 5 ενδέκατη περίπτωση του κανονισμού (ΕΟΚ) 
αριθ. ... σχετικά με τις διατάξεις εφαρμογής του κανονι­
σμού (ΕΟΚ) αριθ. 2052/88 σε ό,τι αφορά το ΕΓΤΠΕ, τμήμα 
Προσανατολισμού, προβλέπει την έγκριση από το Συμ­
βούλιο ειδικών διατάξεων για τη δράση ανάπτυξης και την 
αξιοποίηση των δασών στις περιοχές τις οποίες αφορούν οι 
στόχοι της παραγράφου 1 και της παραγράφου 5 στοιχείο 6) 
του άρθρου 1 του κανονισμού (ΕΟΚ) αριθ. 2052/88" 
ότι, για να μπορεί να συμμετέχει πλήρως στη χωροταξία και 
να προωθηθεί το μέλλον του αγροτικού κόσμου στην Κοι­
νότητα, πρέπει να μελετηθεί και μια συστηματική και 
ευρεία συνεισφορά του δασικού τομέα στην ανάπτυξη των 
αγροτικών περιοχών και ιδίως εκείνων τις οποίες κυρίως 
αφορά η κοινή γεωργική πολιτική· 
ότι, σήμερα, στη βαθειά κρίση που γνωρίζει η γεωργία η 
οποία έχει κυρίως ως συνέπεια την υποβάθμιση ορισμένων 
γαιών που μέχρι τώρα χρησιμοποιούνταν για τη γεωργική 
παραγωγή, το δάσος και οι δραστηριότητες που εξαρτώνται 
από αυτό εμφανίζονται ως εναλλακτική λύση για έναν ορι­
σμένο αριθμό αγροτικών περιοχών που θα πρέπει να προ­
βούν σε θεμελιώδεις ανακατατάξεις-
ότι, ταυτόχρονα, η συνεισφορά του δάσους στη βελτίωση 
του περιβάλλοντος πρέπει να αυξηθεί ενισχύοντας τα υγιή 
δασικά οικοσυστήματα που προστατεύουν αποτελεσματικά 
τη γονιμότητα των εδαφών, την πανίδα, τη χλωρίδα και τα 
ύδατα γενικώς" 
ότι στις περιοχές της Κοινότητας που είναι ιδιαίτερα ευαί­
σθητες στη διάβρωση και στις πλημμύρες, και ειδικότερα 
στα επικλινή εδάφη που βρίσκονται στα ανάντη αυτών των 
περιοχών, πρέπει, προκειμένου να ελαττωθεί η συχνότητα 
και το εύρος των φυσικών καταστροφών που απειλούν το 
περιβάλλον και παρεμποδίζουν την περιφερειακή ανάπτυξη, να αποκατασταθεί και να αναπτυχθεί το δάσος δίνοντας 
έμφαση στη λειτουργία της προστασίας του" 
ότι πρέπει κατά συνέπεια να προσδοθεί στο δασικό τομέα 
μια δική του δυναμική που θα του επιτρέψει να αναλάβει 
όλες τις ουσιαστικές του λειτουργίες, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο Ι 
Η χρηματοδοτική συμμετοχή της Κοινότητας στη δράση 
ανάπτυξης και αξιοποίησης των δασών που αναφέρεται στο 
άρθρο 5 του κανονισμού (ΕΟΚ) αριθ. ... σχετικά με διατά­
ξεις εφαρμογής του κανονισμού (ΕΟΚ) αριθ. 2052/88 σε ό,τι 
αφορά το ΕΓΤΠΕ, τμήμα Προσανατολισμού, μπορεί να 
περιλαμβάνει τα μέτρα που έχουν σχέση με: 
— τη δημιουργία και τη βελτίωση των φυτωρίων, 
— την αναδάσωση των γεωργικών εκτάσεων ή των χέρσων 
γαιών, ιδίως εκείνων που παρουσιάζουν κινδύνους διά­
βρωσης, 
— την επέκταση και την αποκατάσταση των δασωμένων 
εκτάσεων στις περιοχές που απειλούνται από τη διά­
βρωση ή τις πλημμύρες, ιδίως στα επικλινή εδάφη που 
βρίσκονται στα ανάντη αυτών των περιοχών, 
— την αναδάσωση των δασών που έχουν καταστραφεί από 
τις πυρκαγιές ή από άλλες φυσικές καταστροφές, 
— τη βελτίωση και την αναζωογόνηση των δασών που 
φθείρονται από την ατμοσφαιρική ρύπανση, 
— τις συναφείς εργασίες, συμπεριλαμβανομένου του καθα­
ρισμού και των πρώτων αραιώσεων, και της ανασυγκρό­
τησης των δασικών εκτάσεων, 
— άλλα συμπληρωματικά μέτρα, συμπεριλαμβανομένων 
των μέτρων πρόληψης και καταπολέμησης των πυρκα­
γιών των δασών, με εξαίρεση εκείνων των μέτρων που 
επωφελούνται ενισχύσεων που χορηγούνται στο πλαίσιο 
του κανονισμού (ΕΟΚ) αριθ. 3529/86 του Συμβουλίου 
για την προστασία των δασών από τις πυρκαγιές, 
— τη βελτίωση και τη δημιουργία δασικών υποδομών, όπως 
δασικοί δρόμοι, συμπεριλαμβανομένης και της σύνδεσης 
των δασών με το δημόσιο δίκτυο συγκοινωνίας, 
Αριθ. C 312/8 Επίσημη Εφημερίδα των Ευρωπαϊκών Κοινοτήτων 7. 12. 88 
— τη χορήγηση ενισχύσεων εκκίνησης που προορισμός 
τους είναι να συνεισφέρουν στο κόστος της διαχείρισης 
των ενώσεων κατόχων δασικών εκμεταλλεύσεων που 
συγκροτούνται για να βοηθήσουν τους δασοκόμους να 
βελτιώσουν τις οικονομικές συνθήκες παραγωγής, εκμε­
τάλλευσης και εμπορίας της ξυλείας τους, 
— μέτρα δασικής ευαισθητοποίησης καθώς και διάδοσης 
γνώσεων. 
Άρΰρο 2 
Δίνεται προτεραιότητα στα δασικά επιχειρησιακά προγράμ­
ματα που αφορούν περιοχές όπου: 
— η συντήρηση και η προστασία του περιβάλλοντος, όπως 
συντήρηση του εδάφους και των υδάτων, καταπολέμηση 
της διάβρωσης, παίζουν σημαντικό ρόλο γενικότερα 
αλλά και ειδικότερα στη γεωργία, 
— η προώθηση της δασοκομίας μπορεί να συνεισφέρει στη 
βελτίωση της οικονομίας στην περιοχή την οποία αφορά 
και έτσι συνεισφέρει και στην ανάπτυξη δραστηριο­
τήτων που δημιουργούν θέσεις εργασίας δίνοντας τη 
δυνατότητα στα άτομα που απασχολούνται στη γεωργία 
να αναπτύξουν ποικίλες δραστηριότητες ή να έχουν 
εναλλακτικές λύσεις για τα εισοδήματα τους, 
— η κοινωνική και ψυχαγωγική λειτουργία του δάσους 
είναι ιδιαίτερα σημαντική εν όψει της ανάπτυξης του 
τουρισμού και των ζωνών αναψυχής για τον πληθυσμό 
της περιοχής την οποία αφορά. 
Άρΰρο 3 
1. Τα επιχειρησιακά προγράμματα περιλαμβάνουν, εκτός 
από τα στοιχεία που αναφέρονται στο άρθρο 14 του κανονι­
σμού (ΕΟΚ) αριθ. ..., τα ακόλουθα στοιχεία και ενδείξεις: 
— την περιγραφή της υπάρχουσας δασικής κατάστασης, 
ιδίως όσον αφορά τους δασικούς πόρους, συμπεριλαμβα­
νομένης και της περιγραφής των φυσικών κινδύνων που 
μπορεί να έχουν κάποια επίπτωση στα δάση, όπως ξερί­
ζωμα δέντρων από καταιγίδα, φωτιά, ξηρασία, ασθένεια, 
ατμοσφαιρική ρύπανση κλπ., καθώς και έναν καθορισμό 
των αναδασωτέων εκτάσεων κατά κατηγορία ιδιοκτήτη, 
— την περιγραφή των στόχων που έχουν τεθεί και τον 
καθορισμό των προτεραιοτήτων, — ενδεχόμενη περιγραφή των υπό μελέτη προκαταρκτικών 
ενεργειών, όπως συλλογή στοιχείων και κατάλληλες προ­
παρασκευαστικές εργασίες, 
— τα διάφορα δασικά μέτρα που πρέπει να ληφθούν στο 
πλαίσιο ενός προγράμματος, 
— τις προϋποθέσεις στις οποίες πρέπει να ανταποκρίνονται 
τα μέτρα, ιδίως: 
— τα είδη ή τους τύπους των δέντρων, 
— τα δασοκομικά συστήματα, την απόσταση των δέ­
ντρων μεταξύ τους και τους όρους ανακύκλωσης 
στην οποία αναφέρονται, 
— οι ελάχιστες και μέγιστες εκτάσεις που μπορούν να 
αναδασωθούν, 
— τα τοπικά σχέδια δασικής διαχείρισης, 
— τα συνοδευτικά μέτρα που προβλέπονται, ιδίως σε ό,τι 
αφορά την ενθάρρυνση και τη λειτουργία των δασικών 
ενώσεων, τις υπηρεσίες διάδοσης δασικών γνώσεων, 
— τις υπάρχουσες ή προβλεπόμενες αγορές για τη δασική 
παραγωγικότητα που θα είναι αποτέλεσμα των νέων 
επενδύσεων, 
— οποιαδήποτε άλλη πληροφορία την οποία η Επιτροπή 
κρίνει απαραίτητη για την εκτίμηση του προγράμματος. 
2. Η ενδεχόμενη εφαρμογή των μέτρων που προβλέπονται 
στο άρθρο 20 του κανονισμού (ΕΟΚ) αριθ. 797/85 σε μια 
αγροτική περιοχή για την οποία έχει προβλεφθεί ένα δασικό 
επιχειρησιακό πρόγραμμα, πρέπει να ενσωματωθεί σ' αυτό 
το πρόγραμμα. Σ' αυτήν την περίπτωση τα ανώτατα όρια 
που αναφέρονται σ' αυτό το τελευταίο άρθρο μπορούν να 
προσαρμοστούν μέσω της απόφασης που αναφέρεται στο 
άρθρο 5 παράγραφος 4. 
ΆρΦρο 4 
Η Επιτροπή θεσπίζει τις λεπτομέρειες που είναι απαραίτητες 
για την εφαρμογή του παρόντος κανονισμού. 
Άρϋ·ρο 5 
Ο παρών κανονισμός αρχίζει να ισχύει την τρίτη ημέρα 
μετά τη δημοσίευση του στην Επίσημη Εφημερίδα των 
Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.